ai4bharat/Pralekha huggingface dataset:
माहिती आणि प्रसारण मंत्रालय
डिजिटल तंत्रज्ञान क्रांतीमुळे समाजात महत्वपूर्ण सकारात्मक बदल - केंद्रीय मंत्री प्रकाश जावडेकर
ओटीटी प्लॅटफॉर्मसाठी सरकारने जारी केलेल्या नियमांच्या माध्यमातून पारदर्शकता आणण्याचा प्रयत्न आणि विविध माध्यमांना समान संधी उपलब्ध करून देण्याचा प्रयत्न - केंद्रीय मंत्री प्रकाश जावडेकर
मुंबई, 20 मार्च 2021
ओटीटी प्लॅटफॉर्मसाठी सरकारने जारी केलेल्या नियमांच्या माध्यमातून पारदर्शकता आणण्याचा प्रयत्न केला आहे असे प्रतिपादन केंद्रीय माहिती आणि प्रसारण मंत्री प्रकाश जावडेकर यांनी आज केले. एका खासगी वृत्तसंस्थेद्वारे आयोजीत 'माझा महाराष्ट्र, डिजिटल महाराष्ट्र' या कार्यक्रमाचे केंद्रीय मंत्री प्रकाश जावडेकर यांच्या हस्ते आज मुंबईत उद्घाटन झाले, त्यावेळी ते बोलत होते. ओटीटी प्लॅटफॉर्म ही चांगली गोष्ट आहे, माहितीचा स्रोत सर्वांपर्यंत पोहचला पाहिजे पण तो योग्य, अचूक असावा, असे त्यांनी नमूद केले. ओटीटी प्लॅटफॉर्म साठीचे नियम ही केवळ एक न्याय्य व्यवस्था , स्वयंनियंत्रण  आहे आणि आम्ही ओटीटी प्लॅटफॉर्म नियंत्रित करत नाही किंवा स्वातंत्र्यावर निर्बंध घातलेले नाहीत असेही त्यांनी स्पष्ट केले. जो नियम ओटीटी प्लॅटफॉर्म यांना आहे तोच विविध विविध माध्यमांना आहे, मग ती इलेक्ट्रॉनिक किंवा मुद्रित माध्यमे किंवा डिजिटल पोर्टल असोत, असेही त्यांनी सांगितले.
डिजिटल तंत्रज्ञानामुळे प्रशासनात पारदर्शकता आली असून हा एक महत्वपूर्ण सकारात्मक बदल डिजिटल क्रांतीमुळे घडून आल्याचे त्यांनी यावेळी नमूद केले. डिजिटल तंत्रज्ञानामुळे प्रशासनात झालेल्या चांगल्या लाभांविषयी बोलताना ते म्हणाले की याच डिजिटल क्रांतीमुळे सुमारे 12 कोटी 30 लाख शेतकऱ्यांना त्यांच्या खात्यामध्ये 2 हजार रुपये एका क्लिकवर जमा झाले आहेत. तसेच मधली गळतीही थांबली असे त्यांनी नमूद केले. गेल्या 3 वर्षात साधारण 35 कोटी लोकांना 13 लाख कोटी रुपये डीबीटीच्या  माध्यमातून पाठवण्यात आले. प्रत्येकाला पैसा हातात मिळाला, हा तंत्रज्ञानाने जीवनात, राजकारणात आणि प्रशासनात घडवलेला महत्वपूर्ण बदल आहे असे जावडेकर म्हणाले. इनकम टॅक्स रिफंड महिन्याभरात प्राप्त होणे डिजिटल तंत्रज्ञानामुळे शक्य झाले आहे असेही ते म्हणाले. आज डिजिटल युगात आपण भाजीपाला यासारख्या किरकोळ खर्चासाठी देखील यू पी आय , भीम अँप अशा डिजिटल तंत्रज्ञानाचा उपयोग करत असल्याबद्दल त्यांनी आनंद व्यक्त केला.
कोविड काळात एका वर्षामध्ये केंद्रीय मंत्रिमंडळाच्या 50 बैठका व्हर्च्युअल अर्थात आभासी पद्धतीने झाल्या, त्यामुळे कुठलाही निर्णय अडकला नाही असेही प्रकाश जावडेकर यांनी यावेळी सांगितले. याशिवाय कोरोना काळात महाभारत, रामायण यासारख्या अजरामर कलाकृती पुन्हा दूरदर्शनच्या माध्यमातून दाखवण्याच्या आमच्या निर्णयाने नव्या पिढीनेही या मालिका अनुभवल्या आणि मोठ्या संख्येने रसिक प्रेक्षकांनी त्याला भरभरून प्रतिसाद दिला असे त्यांनी सांगितले.
अभिनेता श्रेयस तळपदे, ग्लोबल टीचर पुरस्कार विजेते रणजित सिंह डिसले आणि इतर मान्यवर देखील या कार्यक्रमाला उपस्थित होते. केंद्रीय मंत्री प्रकाश जावडेकर यांच्या हस्ते यावेळी ब्लॉग माझा आणि मीम  स्पर्धेच्या विजेत्यांचा सत्कार करण्यात आला.
RT/ST/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
पंतप्रधान कार्यालय
पंतप्रधान 13 मे रोजी मध्य प्रदेश स्टार्टअप कॉन्क्लेव्हमध्ये मध्य प्रदेश स्टार्टअप धोरणाचा प्रारंभ करणार
नवी दिल्ली, 12 मे 2022
इंदूर येथे 13 मे 2022 रोजी आयोजित मध्य प्रदेश स्टार्टअप कॉन्क्लेव्ह मध्ये पंतप्रधान नरेंद्र मोदी संध्याकाळी 7 वाजता व्हिडीओ कॉन्फरन्सिंगद्वारे मध्य प्रदेश स्टार्टअप धोरणाचा प्रारंभ करतील आणि स्टार्टअप समुदायाला संबोधित करतील. मध्य प्रदेश स्टार्टअप पोर्टलचे देखील ते उद्घाटन करतील. यामुळे स्टार्टअप परिसंस्थेला प्रोत्साहन आणि मदत मिळेल.
मध्य प्रदेश स्टार्टअप कॉन्क्लेव्हमध्ये स्टार्टअप परिसंस्थेच्या विविध घटकांचा सहभाग असेल, ज्यामध्ये सरकारी आणि खाजगी क्षेत्रातील धोरणकर्ते, नवोन्मेषक, उद्योजक, शैक्षणिक क्षेत्रातील तज्ञ, गुंतवणूकदार, मार्गदर्शक आणि इतर हितधारकांचा समावेश असेल. यात स्पीड मेंटॉरिंग सत्रासह विविध सत्रे होतील, ज्यात स्टार्टअप्स शैक्षणिक संस्था आणि स्टार्टअप क्षेत्रातील प्रमुखांशी संवाद साधतील; स्टार्टअप सत्र कसे सुरू करावे, ज्यात स्टार्टअप्सना धोरणकर्ते मार्गदर्शन करतील; निधी पुरवठा संबंधित सत्र, ज्यात उद्योजकांना विविध निधी पद्धतींबद्दल जाणून घेता येईल; पिचिंग सत्र, ज्यात स्टार्टअप्सना गुंतवणूकदारांबरोबर सहकार्य करण्याची आणि निधी मिळवण्यासाठी आपल्या कल्पना मांडण्याची संधी मिळेल; आणि इकोसिस्टम सपोर्ट सत्र, ज्यात सहभागी झालेल्यांना ब्रँड व्हॅल्यू आणि राज्यातील स्टार्टअप परिसंस्थेला चालना देण्याबद्दल शिकायला मिळेल. नवीन कल आणि नाविन्यपूर्ण संशोधन याबाबत माहिती देणाऱ्या स्टार्टअप एक्स्पोचे देखील या ठिकाणी आयोजन करण्यात आलं आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पश्चिम बंगालच्या दुर्गापूरला पंतप्रधानांची 2 फेब्रुवारीला भेट
(नवी दिल्ली, 1 फेब्रुवारी 2019
पंतप्रधान नरेंद्र मोदी 2 फेब्रुवारी 2019 रोजी पश्चिम बंगालच्या दुर्गापूरला भेट देणार आहेत.
या दौऱ्यादरम्यान अंदाल-संथिया-पकूर-माल्दा आणि खाना-संथिया या 294 किलोमीटर लांबीच्या रेल्वे विद्युतीकरण क्षेत्राला भेट देतील. या विद्युतीकरणामुळे कोळसा, खडी आणि दगडांच्या चिपा यांची वाहतूक उत्तर आणि ईशान्य भारतात करणे सहज शक्य होणार आहे.
ते 20 किलोमीटर लांबीचा हिजली-नारायणगड रस्ता राष्ट्राला अर्पण करतील.
B.Gokhale/P.Kor
संरक्षण मंत्रालय
भारतीय लष्कराच्या अभियंत्यांनी कोविड रुग्णांसाठी द्रवरूप ऑक्सिजनचे कमी दाबाच्या ऑक्सिजन गॅसमध्ये प्रभावीपणे रूपांतर करण्यासाठी नाविन्यपूर्ण उपाय शोधला
नवी दिल्ली, 19 मे 2021
कोविडच्या दुसऱ्या लाटेदरम्यान भारतात ऑक्सिजन आणि ऑक्सिजन सिलिंडरच्या मागणीत लक्षणीय वाढ दिसून आली. क्रायोजेनिक टाक्यांमध्ये द्रव स्वरूपात ऑक्सिजनची वाहतूक केली जात असल्यामुळे द्रवरूप ऑक्सिजनचे ऑक्सिजन वायूमध्ये वेगाने रूपांतरण आणि रुग्णांच्या बेडवर उपलब्धता सुनिश्चित करणे हे कोविड रूग्णांचे व्यवस्थापन करणाऱ्या सर्व रुग्णालयांसमोर एक कठीण आव्हान होते.
मेजर जनरल संजय रिहानी यांच्या नेतृत्वाखाली भारतीय लष्कराच्या अभियंत्यांच्या चमूने या आव्हानावर तोडगा काढण्यासाठी पुढाकार घेतला. गॅस सिलिंडरच्या वापराशिवाय ऑक्सिजनची उपलब्धता सुनिश्चित करण्यासाठी एक विशेष कृतीदलाची स्थापना केली गेली
सात दिवसांत, सीएसआयआर आणि डीआरडीओशी थेट सल्लामसलत आणि भौतिक सहाय्य मिळवून लष्कराच्या अभियंत्यांच्या चमूने व्हेपोरायझर्स , पीआरव्ही आणि लिक्विड ऑक्सिजन सिलिंडरचा वापर करून एक संशोधन विकसित केले. कोविड बेडवर आवश्यक दाब आणि तापमानात ऑक्सिजन गॅसमध्ये द्रव ऑक्सिजनचे सतत रूपांतरण सुनिश्चित करण्यासाठी, या चमूने कमी क्षमतेच्या  सेल्फ प्रेशरिंग लिक्विड ऑक्सिजन सिलेंडरचा वापर केला आणि विशिष्ट डिझाइनच्या व्हेपोरायझरद्वारे आणि थेट वापरण्यायोग्य.आउटलेट प्रेशर  द्वारे आवश्यक लीक प्रूफ पाइपलाइन आणि प्रेशर वाल्व्हसह आउटलेट प्रेशर  द्वारे त्यावर प्रक्रिया केली
दिल्ली कॅन्टोन्मेंट येथील बेस हॉस्पिटलमध्ये 40 बेडसाठी दोन ते तीन दिवस ऑक्सिजन गॅस पुरवू शकणाऱ्या दोन लिक्विड सिलिंडर्ससह एक प्रोटोटाइप कार्यान्वित केला आहे. या चमूने रुग्णालयांमध्ये शिफ्टिंग आवश्यकतांची पूर्तता करण्यासाठी मोबाइल व्हर्जनची देखील चाचणी केली आहे. ही प्रणाली आर्थिकदृष्ट्या व्यवहार्य आहे आणि वापरण्यास सुरक्षित आहे, कारण पाइपलाइन किंवा सिलिंडर्समध्ये उच्च गॅस प्रेशर कमी करते आणि ती ऑपरेट करण्यासाठी कोणत्याही वीजपुरवठ्याची आवश्यकता नसते. ह्या प्रणालीच्या प्रतिकृती तयार करणे सहज शक्य आहे.
हे नाविन्यपूर्ण संशोधन जटिल समस्यांवर साधे आणि व्यवहार्य उपाय शोधण्यात नवकल्पनांना प्रोत्साहन देण्याच्या भारतीय लष्कराच्या वचनबद्धतेचे आणखी एक उदाहरण आहे. कोविड 19 च्या विरोधातल्या लढाईत भारतीय लष्कर कायम राष्ट्राबरोबर आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
कायदा आणि न्याय मंत्रालय
न्यायमूर्ती शरद अरविंद बोबडे यांची देशाच्या सरन्यायाधीशपदी नियुक्ती
(नवी दिल्ली, 29 ऑक्टोबर 2019
राष्ट्रपतींनी देशाच्या सरन्यायाधीशपदी शरद अरविंद बोबडे यांची नियुक्ती केली आहे. ही नियुक्ती 18 नोव्हेंबर 2019 पासून लागू होईल.
न्यायमूर्ती शरद अरविंद बोबडे 12 एप्रिल 2013 पासून सर्वोच्च न्यायालयात कार्यरत आहेत. यापूर्वी 16 ऑक्टोबर 2012 पासून सहा महिन्यांसाठी ते मध्य प्रदेश उच्च न्यायालयाच्या न्यायाधीशपदी होते. तसेच त्यांनी मुंबई उच्च न्यायालयात अतिरिक्त न्यायाधीश म्हणून 29 मार्च 2000 पासून आणि नियमित रुपाने 28 मार्च 2002 पासून काम पाहिले आहे.
न्यायमूर्ती बोबडे यांचा जन्म 24 एप्रिल 1956 रोजी झाला, तर 13 सप्टेंबर 1978 रोजी त्यांनी वकील म्हणून नोंदणी केली. त्यांनी नागपूर उच्च न्यायालय आणि जिल्हा न्यायालय तसेच प्रासंगिकरित्या मुंबई उच्च न्यायालय आणि सर्वोच्च न्यायालयात नागरी, घटनात्मक, श्रम, कंपनी, निवडणूक आणि करविषयक बाबींमध्ये त्यांनी काम पाहिले आहे. राज्यघटना, प्रशासकीय, कंपनी, पर्यावरण आणि निवडणूक कायद्यांमध्ये त्यांचे प्राविण्य आहे.
S.Thakur/P.Kor
ग्राहक व्यवहार, अन्न आणि सार्वजनिक पुरवठा मंत्रालय
एनएफएसए-अन्न व सार्वजनिक वितरण विभागांतर्गत योग्य लाभार्थ्यांना लाभ मिळण्याकरिता 2013 पासून 4.39 कोटी बोगस रेशन कार्डाचे निराकरण
रद्द झालेल्या रेशनकार्डच्या बदल्यात खऱ्या आणि योग्य पात्र लाभार्थ्यांना नियमितपणे नवीन कार्डे
नवी दिल्ली, 6 नोव्हेंबर 2020
एनएफएसए-अन्न व सार्वजनिक वितरण विभागांतर्गत योग्य लाभार्थ्यांना लाभ मिळण्याकरिता 2013 पासून आतापर्यंत राज्य/केंद्रशासित प्रदेशाकडून 4.39 कोटी बोगस रेशन कार्डाचे निराकरण करण्यात आले आहेत. तंत्रज्ञानावर आधारित सुधारणांचा भाग म्हणून देशभरात सार्वजनिक वितरण प्रणाली  चे आधुनिकीकरण करण्यासाठी आणि रेशन कार्ड्स / लाभार्थी डेटाबेस, आधार सीडिंग, अपात्र / बोगस रेशन कार्डे शोधून पारदर्शकता व कार्यक्षमता सुधारण्यात येत आहे.
एनपीएसए 81.35 कोटी लोकांना टीपीडीएसद्वारे अनुदानित धान्य उपलब्ध करते, जे 2011 च्या जनगणनेनुसार देशातील लोकसंख्येच्या जवळजवळ दोन तृतीयांश आहे. सध्या देशातील 80 कोटींपेक्षा जास्त लोकांना धान्य  मिळत आहेत. दर महिन्याला प्रति किलो 3, 2 आणि 1 रुपये या दराने तांदूळ, गहू आणि भरड धान्य एनएफएसए अंतर्गत उपलब्ध होत आहे.U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
गेल्या 35 दिवसांपासून नव्या रूग्णांपेक्षा बरे होणाऱ्या रुग्णांची संख्या अधिक
सक्रीय रुग्णांच्या संख्येत सातत्याने घट होण्याचा कल, गेले 5 आठवडे कायम
देशात कोविडच्या नव्या रुग्णांच्या तुलनेत बरे झालेल्या रुग्णांची संख्या अधिक असण्याचे सातत्य आता एक महिन्यापेक्षा जास्त काळ कायम राखले गेले आहे.
गेल्या 24 तासांत देशात कोरोनाचे 50,356 नवे रुग्ण आढळले तर याच काळात,53,920 रुग्ण बरे झाले आहेत. गेले पाच आठवडे हा शिरस्ता कायम असल्याचे आढळले आहे. यामुळे, देशातल्या सक्रीय रुग्णांची संख्या कमी होण्यात मोठी मदत झाली असून सध्या ही संख्या 5.16 लाख इतकी आहे.
गेल्या पाच आठवड्यात, रोज आढळणाऱ्या रुग्णसंख्येत सातत्याने घट होत आहे. ऑक्टोबरच्या पहिल्या आठवड्यात दररोज सरासरी 73,000 पेक्षा अधिक रुग्ण आढळत असत. मात्र आता ही संख्या 46,000 पेक्षा कमी झाली आहे.
यामुळेच सक्रीय रुग्णांच्या संख्येत घट झाली आहे. आज देशात उपचार घेत असलेल्या एकूण कोविड रुग्णांची संख्या 5,16,632 इतकी आहे. आतापर्यंतच्या एकूण कोविड पॉझिटिव्ह रुग्णसंख्येच्या प्रमाणात ही संख्या केवळ 6.11% आहे.
आजपर्यंत कोरोनामधून बरे झालेल्या रुग्णांची एकूण संख्या 78,19,886 इतकी झाली असून, त्यामुळे देशात रुग्ण बरे होण्याचा दर आता 92.41% इतका झाला आहे. बरे झालेले रुग्ण आणि सक्रीय रुग्णांच्या संख्येत, 73,03,254 इतका फरक आहे.
बरे झालेल्या रूग्णांपैकी 79% रुग्ण देशातली 10 आज्ये/केंद्रशासित प्रदेशातील आहेत. महाराष्ट्रात एका दिवसांत सर्वाधिक रुग्ण बरे झाले आहेत. गेल्या 24 तासांत राज्यात 11,060 रुग्ण कोरोनामुक्त झाले असून आजवर एकूण 15,62,342 रुग्ण पूर्ण बरे झाले आहेत.
कोविडच्या राष्ट्रीय पातळीवरील आकडेवारीशी सुसंगत अशी आकडेवारी 18 राज्ये/ केंद्रशासित प्रदेशांत दिसत असून, त्यांचा रुग्ण बरे होण्याचा दर, राष्ट्रीय दरापेक्षा अधिक आहे.
77% टक्के नवे रुग्ण देशातील 10 राज्ये आणि केंद्रशासित प्रदेशातील आहेत.
राजधानी दिल्लीत गेल्या 24 तासांत सर्वाधिक म्हणजे 7,178 रुग्ण आढळले असून पहिल्यांदाच दिल्लीची रुग्णसंख्या महराष्ट्र आणि केरळपेक्षा अधिक झाली आहे. गेल्या 24 तासांत केरळमध्ये 7,002 तर महाराष्ट्रात 6,870 रुग्ण आढळले. तसेच या आजारामुळे, गेल्या 24 तासांत 577 जणां चा मृत्यू झाला आहे.
यापैकी, 83% रुग्ण 10 राज्ये आणि केंद्रशासित प्रदेशातील आहेत. 27.9 टक्क्यांपेक्षा अधिक मृत्यू  महाराष्ट्रात झाले आहेत. दिल्लीत 64 तर पश्चिम बंगालमध्ये 55 जणांचा मृत्यू झाला आहे.
महिला आणि बालविकास मंत्रालय
नारी शक्ती पुरस्कार 2018 साठी नामांकनाची मुदत 30 नोव्हेंबर 2018 पर्यंत वाढवली
नवी दिल्ली, 29 ऑक्टोबर 2018
केंद्रीय महिला आणि बाल विकास मंत्रालयाने नारी शक्ती पुरस्कार 2018 साठी नामांकन प्राप्त करण्याची मुदत 30 नोव्हेंबर 2018 पर्यंत वाढवली आहे. महिला सक्षमीकरणासाठी कार्य करणाऱ्या असामान्य कार्य करणाऱ्या महिला तसेच संस्थांना प्रदान करण्यात येणारा हा भारतातील सर्वोच्च नागरी सन्मान आहे. या पुरस्कारांचे हे 19 वे वर्ष असून महिलांच्या आर्थिक आणि सामाजिक सबलीकरणासाठी कार्य करणाऱ्या महिलांच्या कार्याला या पुरस्काराद्वारे सन्मानित करण्यात येते. दरवर्षी आंतरराष्ट्रीय महिला दिनी भारताच्या राष्ट्रपतींच्या हस्ते नारी शक्ती पुरस्कार प्रदान करण्यात येतात.
महिला सबलीकरण क्षेत्रात महत्वपूर्ण योगदान देणाऱ्या महिलांनी या पुरस्कारासाठी अर्ज दाखल करावे असे आवाहन केंद्रीय महिला आणि बालकल्याण मंत्री मनेका गांधी यांनी केले आहे.
उपसचिव  महिला आणि बालविकास मंत्रालय, खोली क्र. 632, 6 वा मजला, शास्त्री भवन, नवी दिल्ली 110001 येथे नामांकनासाठी आवश्यक ती कागदपत्र सादर करायची आहेत.
N.Sapre/J.Patankar/P.Malandkar
(Visitor Counter : 104
राष्ट्रपती कार्यालय
केंद्रीय विद्यापीठे / उच्च शिक्षण संस्था यांच्या कुलगुरु / संचालकांची राष्ट्रपती भवनात परिषद
नवी दिल्ली, 12 डिसेंबर 2019
46 केंद्रीय विद्यापीठे आणि उच्च शिक्षण संस्थांच्या कुलगुरु / संचालकांची परिषद येत्या 14 तारखेला राष्ट्रपती भवनात आयोजित करण्यात आली आहे. देशातील 152 केंद्रीय विद्यापीठे आणि उच्च शिक्षण संस्थांचे कुलपती या नात्याने राष्ट्रपती राम नाथ कोविंद केंद्रीय विद्यापीठे आणि संस्थांशी संवाद साधतात. ही परिषद त्याचाच एक भाग आहे.
M.Chopade/S.Kakade/D.Rane
(Visitor Counter : 118
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 180.80 कोटी मात्रा देण्यात आल्या
देशात उपचाराधीन रुग्ण 30,799
उपचाराधीन रुग्ण संख्या 0.07%
रुग्ण बरे होण्याचा दर 98.73%
गेल्या 24 तासात 4,491 रुग्ण कोरोनातून बरे झाले. देशात आतापर्यंत एकूण 4,24,54,546 कोरोनामुक्त
गेल्या 24 तासात देशात 2,539 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 78.12 कोटी चाचण्या करण्यात आल्या. गेल्या 24 तासात 7,17,330 चाचण्या करण्यात आल्या.
पंतप्रधान कार्यालय
झारखंड येथील हजारीबाग येथे पंतप्रधानांच्या हस्ते विविध विकास कामांचे अनावरण
आचार्य विनोबा भावे विद्यापीठात आदिवासी अभ्यासकेंद्राची पंतप्रधानांच्या हस्ते पायाभरणी
(नवी दिल्ली, 17 फेब्रुवारी 2019
पंतप्रधान नरेंद्र मोदी यांनी झारखंडमधल्या हजारीबागला 17 फेब्रुवारी 2019 रोजी भेट दिली. झारखंडमधल्या विविध विकासकामांचे अनावरण त्यांनी केले. यावेळी झारखंडच्या राज्यपाल द्रौपदी मुरमू, केंद्रीय मंत्री जयंत सिन्हा आणि मुख्यमंत्री रघुवर दास उपस्थित होते.
यावेळी झालेल्या सभेत पंतप्रधान म्हणाले, ‘देशासाठी प्राणांची आहुती देणाऱ्या झारखंडच्या सुपूत्राला विजय सोरेंग यांना मी श्रद्धांजली अर्पण करतो. शहीदांच्या कुटुंबांची आपण पावलोपावली काळजी घ्यायची आहे.’
हजारीबाग, दुमका आणि पलामू येथील वैद्यकीय महाविद्यालयांचे उद्घाटन पंतप्रधानांनी केले. या महाविद्यालयांसाठी पंतप्रधानांनी 2017 मध्ये पायाभरणी केली होती. 885 कोटी रुपये खर्च करून ही नवी महाविद्यालये बांधण्यात आली आहेत. झारखंडमधल्या 11 जिल्ह्यातल्या 1.5 कोटी नागरिकांना याचा फायदा होणार आहे. हजारीबाग, दुकमा, पलामू आणि जमशेदपूर येथे 500 खाटांच्या रुग्णालयांसाठी पायाभरणीही पंतप्रधानांनी केली.
आरोग्य आणि पिण्याचे स्वच्छ पाणी हे एकमेकांचे अविभाज्य घटक असल्याचे सांगून रामगड आणि हजारीबाग जिल्ह्यातल्या चार ग्रामीण पाणीपुरवठा योजनांचे उद्घाटन केले. तसेच या भागात आणखी सहा पाणीपुरवठा योजनांसाठी पायाभरणी केली. हजारीबाग येथे 500 कोटी रुपयांच्या शहरी पाणीपुरवठा योजनेसाठी पायाभरणी पंतप्रधानांनी केली. यामुळे 56,000 घरांना सुरक्षित पेयजल मिळणार आहे.
ई-नाम अंतर्गत मोबाईल फोन खरेदी करण्यासाठीच्या शेतकऱ्यांना थेट लाभ हस्तांतरण योजनेचा प्रारंभ पंतप्रधानांनी निवडक लाभार्थ्यांना धनादेश देऊन केला. पंतप्रधान म्हणाले, याचा फायदा 27 लाख शेतकऱ्यांना होणार आहे. स्मार्टफोनच्या मदतीने शेतकऱ्यांना हवामानविषयक माहितीबरोबरच पिकांच्या किंमती, सरकारी योजना, शेतीच्या नव्या पद्धती याबाबतही माहिती मिळेल.
रामगढ येथे केवळ स्त्रियांसाठीच असलेल्या अभियांत्रिकी महाविद्यालयाचे पंतप्रधानांनी ई-उद्घाटन केले. पूर्व भारतातले हे पहिले तर संपूर्ण देशातले हे तिसरे महिला अभियांत्रिकी महाविद्यालय आहे. हजारीबाग येथील आचार्य विनोबा भावे विद्यापीठातल्या आदिवासी अभ्यास केंद्राची पायाभरणी पंतप्रधानांच्या हस्ते झाली. आदिवासी पद्धती आणि संस्कृतीबाबत ज्ञानाचा प्रसार या केंद्रामुळे होईल असे पंतप्रधानांनी सांगितले. ‘सबका साथ सबका विकास’ यात गरीब, आदिवासी, महिला, युवा यांसह समाजातल्या सर्व घटकांचे सक्षमीकरण अपेक्षित असल्याचे पंतप्रधान म्हणाले.
सरकारी शाळांमधल्या विद्यार्थ्यांसाठी कान्हा दूध योजनेचा प्रारंभ पंतप्रधानांच्या हस्ते झाला. यात प्रत्येक विद्यार्थ्याला दररोज 200 मिली दूध देण्यात येणार आहे. स्वातंत्र्यलढ्यातील आदिवासी वीरांच्या स्मृती संग्रहालय आणि स्मारकांद्वारे जतन करण्याचे प्रयत्न सरकार करत असून बिरसा मुंडा संग्रहालय हे त्याचे एक उदाहरण असल्याचे पंतप्रधान म्हणाले.
B.Gokhale/S.Kakade/P.Kor
सामाजिक न्याय आणि सबलीकरण मंत्रालय
40% पेक्षा कमी दिव्यांगता असणाऱ्या किंवा लेखी परीक्षेत लेखनिक अगर भरपाईचा वेळ मिळण्यास पात्र असणाऱ्या व्यक्तींसाठी मार्गदर्शक सूचनांचा मसुदा तयार करण्यासाठी भारत सरकारच्या दिव्यांग व्यक्ती सक्षमीकरण विभागाने मागविल्या सूचना
नवी दिल्ली, 11 मे 2021
भारत सरकारच्या दिव्यांग सक्षमीकरण विभागाने 29.8.2018 रोजी 40% किंवा अधिक दिव्यांगता असणाऱ्या व्यक्तींसाठी लेखी परीक्षा घेण्यासंबंधीच्या मार्गदर्शक सूचना जारी केल्या. 
श्री.विकाश कुमार वि. संघ लोकसेवा आयोग या खटल्यासंबंधाने दि. 11.02.2021 रोजीच्या आदेशान्वये, मा. सर्वोच्च न्यायालयाने विभागाला, 40% पेक्षा कमी दिव्यांगता असणाऱ्या व्यक्तींना किंवा वैद्यकीय कारणाने लेखनास अक्षम ठरणाऱ्या व्यक्तींना लेखनिक घेऊ देण्याची परवानगी देण्याविषयी मार्गदर्शक सूचना तयार करण्याचे आदेश दिले. या सूचना तयार करताना लोकांकडून सूचना मागविण्याचेही न्यायालयाने सुचविले होते.
दिव्यांग सक्षमीकरण विभागाच्या सचिवांच्या अध्यक्षतेखाली स्थापित केलेल्या समितीने दिलेल्या शिफारशींच्या आधारे विभागाने मार्गदर्शक सूचनांचा एक मसुदा तयार केला असून तो पुढील लिंकवर उपलब्ध आहे-
https://drive.google.com/file/d/11wUZoURvO4gTgb0S2KmHTz9Roe8vK1qY/view.
अशा उमेदवारांसाठी लेखी परीक्षेत लेखनिक किंवा भरपाईचा अधिकचा वेळ देण्याची सुविधाही, या मार्गदर्शक सूचनांच्या मसुद्यात करण्यात आली आहे. लेखनिकाची गरज आहे किंवा नाही हे ठरविणाऱ्या वैद्यकीय प्राधिकरणाची रचनाही यामध्ये सांगण्यात आली आहे.
विभागाने या मसुद्यावर लोकांकडून सूचना मागविल्या असून त्यानंतरच त्याला अंतिम स्वरूप दिले जाणार आहे. यासाठी लोकांनी दि. 1 जून 2021 पर्यंत आपल्या सूचना- 'संचालक, धोरण कक्ष, दिव्यांग सक्षमीकरण विभाग,सामाजिक न्याय व सक्षमीकरण मंत्रालय, भारत सरकार' -यांना kvs.rao13[at]nic[dot]in या इ-मेल पत्त्यावर त्या पाठवायच्या आहेत.
S.Tupe/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
ग्राहक व्यवहार, अन्न आणि सार्वजनिक पुरवठा मंत्रालय
किमान हमी भावाच्या व्यवहारात 11.2 लाखांहून अधिक शेतकऱ्यांकडून सुमारे 17,000 कोटी रुपयांच्या कापसाच्या गाठी खरेदी केल्या
नवी दिल्ली, 20 डिसेंबर 2020
खरीप हंगाम 2020 – 21 साठी पंजाब, हरियाणा, उत्तरप्रदेश, तेलंगाणा, उत्तराखंड, तामिळनाडू, छत्तीसगड, जम्मू आणि काश्मिर, केरळ, गुजरात, आंध्रप्रदेश ओडिशा, मध्यप्रदेश, महाराष्ट्र, बिहार आणि झारखंड या राज्य आणि केंद्रशासित प्रदेशांमध्ये धान खरेदी सुरळीत सुरू आहे. 19.12.2020 पर्यंत 412.91 लाख मेट्रिक टन इतकी धान खरेदी झाली आहे, ज्यात मागील वर्षीच्या तुलनेत 22.25 टक्क्यांनी वाढ झाली आहे. देशातील एकूण खरेदीपैकी केवळ एकट्या पंजाबने 49 टक्क्यांपेक्षा अधिक खरेदी केली आहे. चालू खरीप विपणन हंगामातील किमान हमी भावावरील 77957.83 कोटी रुपयांचा लाभ सुमारे 48.56 लाख शेतकऱ्यांना आधीच झाला आहे.
19.12.2020 पर्यंत, सरकारने आपल्या नोडल एजन्सी मार्फत मूग, उडीद, भुईमुगाच्या शेंगा आणि सोयाबीनची 195899.38 मेट्रिक टन, 1050.08 कोटी रुपये एमएसपी मूल्याची खरेदी केली असून तामिळनाडू, महाराष्ट्र, गुजरात, हरियाणा आणि राजस्थानमधील 108310 शेतकऱ्यांना त्याचा लाभ झाला आहे.
पंजाब, हरियाणा, राजस्थान, मध्यप्रदेश, महाराष्ट्र, गुजरात, तेलंगणा, आंध्रप्रदेश, ओडिशा आणि कर्नाटक या राज्यांमध्ये किमान आधारभूत किमतीने कापूस खरेदी सुरळीत सुरू आहे. 19.12.2020 पर्यंत 16865.81 कोटी रुपये किमतीच्या 5783122 कापसाच्या गाठी खरेदी झाल्या असून त्याचा लाभ 1124252 शेतकऱ्यांना झाला आहे.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
युवा व्यवहार आणि क्रीडा मंत्रालय
खेलो इंडिया विद्यापीठ स्पर्धा 2021 च्या भारोत्तलन स्पर्धेत, या आधीच्या विद्यापीठ स्पर्धांमधील 26 विक्रम तर एक राष्ट्रीय विक्रम मोडला गेला
नवी दिल्ली, 28 एप्रिल 2022
बंगळुरू इथे सुरु असलेल्या खेलो इंडिया विद्यापीठ स्तरीय स्पर्धांमधे आज महर्षि दयानंद विद्यापीठाच्या कोमल कोहर हिने, आज भारोत्तलन स्पर्धेत, अजिंक्य ठरत, आपलं पहिलं वहिलं सुवर्णपदक तर पटकावलंच, शिवाय या स्पर्धेत उत्तुंग कामगिरी करत तिने एक नवा इतिहासही रचला.
42 किलो वजनी गटाच्या वजनी गटात सहभागी झालेल्या कोमलने, तिन्ही श्रेणीतील गटात विजय मिळवला आणि सुवर्णपदकाची मानकरी ठरली. या तीन दिवसांच्या स्पर्धेत, कोमलची कामगिरी महत्वाची आहे. आज तिने या आधीच्या विद्यापीठ स्पर्धांतील 26 विक्रम मोडले आणि सर्व 20 वजनी गटातील, राष्ट्रीय विक्रमही तिने मोडले.
पहिल्या दिवशी स्पर्धेचे वातावरण तयार झाले, तर, शेवटच्या दिवशी, एक मस्त, रोमांचित करणारी अखेरची लढत झाली. महिलांच्या +87 किलो वजनी गटात, अॅन मारिया ने क्लीन आणि जर्क या श्रेणीत, राष्ट्रीय विक्रम मोडला. 129 किलो वजन उचलत तिने, मनप्रीत कौरचा 128 किलो वजनाचा गेल्या वर्षीच्या राष्ट्रीय स्पर्धेतील विक्रम मोडला.
अॅन मारियाने एकूण 231 किलो वजन उचलत, भुवनेश्वर इथे मार्च महिन्यात झालेल्या भारोत्तलनच्या राष्ट्रीय अजिंक्यपद स्पर्धेचा विक्रम मोडला आहे. तिने 101 किलो स्नॅच प्रकारात मंगलोर विद्यापीठासाठी सुवर्णपदक जिंकले.S.Kane/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
नौवहन मंत्रालय
जवाहरलाल नेहरु पोर्ट ट्रस्ट येथे 309 कोटी रुपये खर्चाने अतिरिक्त लिक्विड कार्गो जेट्टी उभारणार
नव्या लिक्विड जेट्टीमुळे बंदराची क्षमता वार्षिक सुमारे 4 दशलक्ष टनाने वाढण्याचा नौवहन मंत्री मनसुख मांडविया यांना विश्वास
मुंबई, 9 ऑगस्ट 2019
मुंबईमध्ये जवाहरलाल नेहरु पोर्ट ट्रस्ट येथे आज अतिरिक्त लिक्विड कार्गो जेट्टीचे केंद्रीय नौवहन राज्यमंत्री  मनसुख मांडविया यांच्या हस्ते भूमीपूजन करण्यात आले. पेट्रोलियम तेल आणि वंगण, स्वयंपाकाचा गॅस, खाद्य तेल, काकवी आणि रसायने यांसारख्या द्रवरुप मालाची वाढलेली वाहतूक हाताळण्याच्या उद्देशाने 309 कोटी खर्चाचा हा प्रकल्प हाती घेण्यात आला आहे. द्रवरुप मालाची ने-आण करणाऱ्या जहाजांना या ठिकाणी थांबता येईल.
पंतप्रधान नरेंद्र मोदी यांनी बंदरांच्या माध्यमातून होणाऱ्या विकासावर लक्ष केंद्रीत केले आहे. हे लक्षात घेऊन भारतातील बंदरांचा विकास करण्यात येत आहे आणि जागतिक पातळीवर सुरु असलेल्या कामकाजाला अनुरुप असे त्यांचे आधुनिकीकरण करण्यात येत आहे असे मांडविया यांनी यावेळी सांगितले. पंतप्रधानांनी प्रत्येक घरात गॅसची शेगडी पोहोचवण्याचा निर्धार केला असल्याने देशात एलपीजी सारख्या द्रवरुप मालाला स्थानिक आणि औद्योगिक क्षेत्रात मागणी वाढत आहे. सध्या वार्षिक 6 दशलक्ष टन द्रवरुप मालाची हाताळणी करण्याची जवाहरलाल नेहरु बंदराची क्षमता आहे. नव्या जेट्टीमुळे या क्षमतेत वार्षिक 4 दशलक्ष टनाने वाढ होईल असा विश्वास मांडविया यांनी व्यक्त केला. यामुळे राष्ट्रीय गरजांची पूर्तता अधिक चांगल्या प्रकारे होईल आणि त्यामुळे बंदराला देखील त्याचा फायदा होईल असे नौवहन मंत्र्यांनी सांगितले.
त्यापूर्वी मांडविया यांनी सर्व टर्मिनल ऑपरेटरचे मुख्य कार्यकारी अधिकारी, बंदर वापरकर्ते, सेवा पुरवठादार आणि जेएनपीटीचे अधिकारी यांची बैठक घेतली. नौवहन मंत्रालयाचा पदभार स्वीकारल्यानंतर मांडविया यांची जवाहरलाल नेहरु बंदराची ही पहिली भेट होती. भूमीपूजन समारंभानंतर त्यांनी चौथ्या कंटेनर टर्मिनलला भेट दिली आणि जेएनपीटी, एसईझेड प्रकल्पस्थळाला भेट दिली. यावेळी जेएनपीटीचे अध्यक्ष संजय सेठी उपस्थित होते.
S.Tupe/S.Patil/P.Malandkar
(Visitor Counter : 100
पंतप्रधान कार्यालय
पंतप्रधानांनी स्वच्छ भारत अभियानातील 'मन की बात' च्या भूमिकेवर एक लेख सामायिक केला
पंतप्रधान नरेंद्र मोदी यांनी स्वच्छ भारत अभियानाला जनआंदोलन बनवण्यात 'मन की बात' मुळे कशी मदत केली याविषयी सुलभ आंतरराष्ट्रीय सामाजिक सेवा संघटनेचे संस्थापक डॉ. बिंदेश्वर पाठक यांचा लेख सामायिक केला आहे.
पंतप्रधान कार्यालयाने ट्विट केले की:
"#MannKiBaat: स्वच्छ भारत अभियानाचा संकल्प वाहक"
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 207.03 कोटी लसमात्रा देण्यात आल्या आहेत.
गेल्या 24 तासात 15,21,429 मात्रा देण्यात आल्या.
भारतातील उपचाराधीन रुग्णांची संख्या सध्या 1,28,261 आहे
उपचाराधीन रुग्णांचे प्रमाण 0.29% आहे
रुग्ण बरे होण्याचा दर सध्या 98.52% आहे.
गेल्या 24 तासात 19,539 रुग्ण बरे झाले, त्यामुळे बरे झालेल्यांची एकूण संख्या वाढून 4,35,35,610 वर पोहचली.
गेल्या 24 तासात 16,047 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 87.88 कोटी चाचण्या करण्यात आल्या. गेल्या 24 तासात 3,25,081 चाचण्या करण्यात आल्या.